Поўнай самааддачы патрабуе работа і ў службе крымінальнага вышуку. Яе супрацоўнікі заўсёды, не зважаючы на выхадныя і святы, гатовы працаваць па раскрыцці злачынстваў, каб прыцягнуць да адказнасці вінаватых асоб. Адказным участкам з’яўляецца таксама дзяжурная служба. Менавіта ад дзеянняў дзяжурнага, ад таго, наколькі прафесійна і аператыўна ён спрацуе, атрымаўшы паведамленне ад чалавека, залежыць вынік работы міліцыі ў цэлым. Немалую ролю ў папярэ­джанні злачыннасці ў раёне адыгрывае інспекцыя па справах непаўналетніх. Актыўная жыццёвая пазіцыя яе начальніка В. Л. Врублеўскага, удзел у культурных, спартыўных, масавых мерапрыемствах, якія праводзяцца ў навучальных установах, раёне і вобласці, з’яўляюцца прыкладам для іншых супрацоўнікаў аддзела і падлеткаў, з якімі працуе.